projecte-aina/catalan_government_crawling huggingface dataset:
L'actuació del Departament es materialitza en els àmbits relacionats amb les polítiques d'agricultura, de ramaderia i pesca així com les referents a les activitats cinegètiques i la pesca fluvial, el desenvolupament del món rural, la vigilància, control i col·laboració en la gestió del medi natural, i la protecció i prevenció integrals del medi ambient, mitjançant el cos d'agents rurals, els boscos. i la indústria agroalimentària i les polítiques d'alimentació.
La memòria 2017 del Departament d'agricultura, ramaderia, pesca i alimentació (DARP) pretén ser un resum sintètic de l'acció de govern endegada per la Conselleria durant aquest període.
Aquest any, s'ha portat a terme la reestructuració del Departament mitjançant el Decret 43/2017 per tal d'adequar la seva estructura a la nova distribució de competències entre departaments establerta pel Decret 2/2016.
Quant als àmbits d'actuació, destacar que s'han potenciat, entre d'altres, noves iniciatives en l'àmbit marítim amb la preparació d'un pla estratègic multianual, de l'alimentació amb la creació del Consell Català de l'alimentació per fomentar la producció local d'aliments i la gestió sostenible del medi o la realització de la segona edició de les jornades de benvinguts a pagès per tal d'apropar el sector a tots el ciutadans i posar en valor aquesta activitat.
Es tracta d'una guia innovadora que pretén dotar els tècnics gestors del terreny forestal de les eines necessàries per a una gestió forestal adaptativa al canvi climàtic i a la conservació de la biodiversitat.
La publicació sorgeix de la recopilació de la informació del curs La gestió forestal en relació amb canvi climàtic i la biodiversitat, models adaptats en l'execució, dins de l'àmbit del Pla anual de formació (PAF) del Departament d'Agricultura, a les comarques del Pallars Sobirà i el Berguedà, realitzat el 19 i 20 de novembre del 2017.
En aquest curs, agents de diferents disciplines vinculats amb la gestió forestal sostenible van estudiar i analitzar l'adaptabilitat de les actuacions silvícoles a les afectacions i modificacions produïdes pel canvi climàtic, des de diferents propostes de gestió forestal sostenible, com el vessant faunístic, florístic, embornals de CO 2, etc., amb l'objectiu comú de conservar i millorar els nostres ecosistemes forestals.
Totes les recomanacions que es van consensuar i determinar per compatibilitzar la gestió forestal amb altres aspectes s'han recollit en aquesta publicació per posar-les a l'abast dels diferent tècnics que gestionen el medi, a fi d'establir bases conjuntes elaborades per equips multidisciplinars per gestionar, considerant diferents perspectives, les nostres masses forestals.
Les anomenades bones pràctiques agràries sobre el nitrogen pretenen contribuir a millorar de manera significativa la presència de nitrats a les aigües, problema comú a bona part de l'agricultura del món occidental.
Amb aquest vídeo es pretén impulsar l'adopció del codi de bones pràctiques agràries per part dels agricultors i ramaders, mitjançant la sensibilització, la informació i la formació.
Més informació: Servei de Producció Agrícola
Col·lecció de tríptics on s'informa dels requeriments de registre per a les diferents explotacions.
S'inicia la col·lecció amb el tríptic sobre els requeriments de les explotacions ovines i cabrunes per anar incorporant altres sectors com el boví, el porcí, les gallines i pollastres, els conills, els èquids, les abelles i continuar amb d'altres com les espècies avícoles, els cargols, els insectes,...
Fitxes ramaderes sobre el registre d'explotacions ramaderes, elaborades en un format que permeti ser utilitzades com a tríptics informatius.
S'indiquen, entre d'altres informacions:
Què és una explotació avícola d'autoconsum?
Requisits generals de les explotacions ramaderes.
Decret 40/2014, d'ordenació de les explotacions ramaderes
Data d'actualització: 28.03.2018
Aquest Pla, liderat pel Departament d'Agricultura, permet coordinar les polítiques interdepartamentals en matèria d'R+I+T adreçades al sector agrari, agroalimentari i forestal de Catalunya, amb la finalitat de reforçar i consolidar la competitivitat i la sostenibilitat d'aquests sectors través d'una R+I+T de qualitat, integradora, eficaç i eficient en els recursos.
En la redacció del Pla han participat: el Departament d'Empresa i Ocupació, a través d' ACCIÓ, el Departament d'Economia i Coneixement, a través de la Direcció General de Recerca, l' Insititut de Recerca i Tecnologia Agroalimentàries (IRTA), la Universitat de Lleida (UdL) i el Departament d'Agricultura.
En l'elaboració del Pla hi han paticipat més de 400 persones entre centres de recerca i universitats, empreses, agrupacions de productors i administracions públiques amb vinguclaió amb els secotrs agrari, agroalimentari o forestal de Catalunya.
El Pla estratègic defineix 42 línies d'actuació orientades a augmentar la competitivitat i la sostenibilitat del sector agrari i agroalimentari a través de l'R+I+T, estructurades en 6 objectius estratègics:
Aquesta memòria és un breu recull de les actuacions que s'han portat a terme durant el 2014 en compliment del Pla estratègic d'R+I+T agroalimentària de Catalunya 2013-2020.
De les actuacions realitzades al 2014 en destaquen:
Fruit de la necessitat detectada per regular o establir criteris referents al control de plagues en espais urbans i assimilables de concurrència humana i, donada la particularitat de les àrees verdes urbanes, ampliant la informació disponible sobre els tractaments i regulant les mesures de seguretat requerides, neix l'elaboració del Llibre Blanc sobre el control de plagues en espais verds.
El Servei de Sanitat Vegetal del Departament d'Agricultura, va contactar amb institucions, ajuntaments, associacions professionals i empreses privades del sector a fi de crear i ccordinar un grup de treball pluridisciplinar que ha elaborat aquest Llibre Blanc.
D'ençà l'inici de l'elaboració d'aquest llibre, s'han succeït actualitzacions i canvis normatius tant a nivell Europeu com a l'estat Espanyol, que s'han reflectit abans de la seva publicació.
L' objectiu d'aquest llibre ha estat la de fer una publicació exhaustiva que inclogui els aspectes relacionats amb les plagues que afecten els espais verds i els mètodes per al seu control així com l'extensa legislació que afecta els productes i els tractaments fitosanitaris a les àrees verdes i tots aquells aspectes a considerar en les bones pràctiques i pautes a seguir en el control de plagues.
El resultat és un manual ampli, actualitzat, amb rigor científic i al mateix temps una eina útil per a les persones a qui va destinat, especialment als responsables de la sanitat vegetal en els espais verds, tant públics com privats, i als tècnics i assessors de les empreses del sector.
L'elaboració de la Guia per l'assessorament en gestió integrada de plagues a Catalunya neix de la necessitat detectada pel Departament d'adoptar les mesures necessàries per fomentar la gestió integrada de plagues i garantir que els usuaris professionals disposin d'assessorament tècnic de qualitat en sanitat vegetal.
Aquest assessorament implica un un coneixement en profunditat de l'explotació i establir una relació continuada entre l'assessor i l'agricultor per tal d'aconseguir els fins que pretén la gestió integrada de plagues en l'aplicació de les millors estratègies de lluita contra les plagues, malalties i males herbes dels cultius.
L' objectiu doncs, d'aquesta guia és oferir a tots els assessors en gestió integrada de plagues una eina útil per assessorar correctament totes les explotacions de Catalunya.
El DARP garanteix la gestió dels fons de la Política Agrària Comuna a Catalunya com un altre element clau per a contribuir a reduir l'impacte econòmic de la crisi
L'objectiu és reduir la contaminació d'aigües i sòls, fomentar la biodiversitat, i millorar 'eficiència dels recursos naturals
Tots els beneficiaris de l'ajut seran notificats de la seva resolució al e-Tauler i rebran un correu electrònic informant del detall del seu expedient.
El DARP fins ara ja ha abonat més de 262 Meuros en concepte dels ajuts directes de la PAC (dissociats, associats agrícoles i ramaders) corresponents a l'any 2019.
Aquest fitxa explicativa detalla totes les mesures de suport econòmiques que el DARP posa a disposició dels productors per fomentar la producció de tòfona negra a Catalunya.
Un import total de 16,68 M€ pels ajuts de pagament bàsic, pagament del greening, complement de joves, els ajuts del règim de petits agricultors, i també els ajuts a explotacions que mantenen vaques alletants i explotacions de boví de llet de l'any 2019.
Les noves tecnologies són claus per a una gestió eficient
L'objectiu dels ajuts de CGE és incentivar el desenvolupament de les funcions productives, econòmiques, mediambientals i socials de l'agricultura, amb la finalitat de fomentar la viabilitat de les explotacions agràries i assolir un desenvolupament rural sostenible.
Aquest dijous s'inicia el pagament.
L'import total del pagament és de 5.917.747,65 euros.
Amb aquest segon grup d'expedients aprovats, l'import total concedit l'any 2019 és de 13 MEUR per a l'ajut a la competitivitat de les explotacions agràries.
L'import total del pagament és de 7.459.934,02 euros.
En una campanya excepcional per la Covid19, s'ha pogut presentar amb normalitat i sense incidents la totalitat de les DUNs previstes
El nou procediment substitueix la visita del DARP per l'aportació d'informació digital necessària per certificar els ajuts a la primera instal·lació de joves i les inversions en maquinària.
L'import total del pagament és de 941.461,27 euros.
Els beneficiaris de l'ajut són notificats de la seva resolució a l'e-tauler i reben un correu electrònic informant del detall del seu expedient.
La justificació de no inici de les inversions es pot fer amb FotoDUN.
L'import total del pagament és de 3.417.440,38 euros.
En total, juntament amb el pagament del mes d'abril, el sector haurà rebut 5.990.888 € euros en concepte d'ajuts directes associats als caps de bestiar, i amb aquest nou pagament, el DARP ja ha pagat 263.343.298 euros pels ajuts directes dissociats i associats agrícoles i ramaders de l'any 2019
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha abonat recentment el pagament d'1.019.620 euros dels ajuts directes: dissociats i els associats agrícoles i ramaders, amb el qual finalitzen els pagaments d'aquests ajuts de la Política Agrària Comuna (PAC) corresponents a l'any 2019.
Els ajuts directes de la PAC consten dels ajuts dissociats, que inclouen l'ajut de pagament bàsic, el pagament per a pràctiques agrícoles beneficioses per al medi ambient -altrament dit pagament verd-, el complement de joves i l'ajut del règim de petits agricultors; els ajuts associats agrícoles, i els ajuts associats ramaders
Podeu consultar les dades d'aquest pagament d'ajuts directes per línies d'ajut i per comarques a:
http://agricultura.gencat.cat/ca/ambits/desenvolupament-rural/pac/impacte-economic-ajudes-pac/visualitzacions/
També ens podeu seguir a través de facebook.com/agricultura.cat i twitter.com/agriculturacat
Es tracta d'informació gràfica de la delimitació de cada explotació agrícola, i inclou informació relativa a gènere, edat, ajuts de la PAC sol·licitats o l'adhesió a la venda de proximitat, entre altres
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha publicat el Mapa d'explotacions agrícoles de Catalunya en el portal Dades Obertes de la Generalitat de Catalunya.
Es tracta d'una nova capa gràfica que geolocalitza les explotacions agrícoles a partir de les dades declarades en la Declaració Única Agrària (DUN) de la campanya 2019 (declaració anual que han de fer els titulars de totes les explotacions agràries), amb la intenció d'oferir una informació rellevant per al sector i per a la ciutadania en general, tot respectant les polítiques de transparència i de protecció de les dades personals.
Aquest nou dataset s'afegeix a altres que ja té publicats el DARP, com el Mapa de Cultius, el Sistema d'Informació Geogràfica de Parcel·les Agrícoles (SIGPAC), el Registre d'Explotacions Ramaderes i el d'Indústries agroalimentàries, dins del marc de l'estratègia d'obertura de les dades públiques de la Generalitat que té com a objectiu facilitar dades obertes per defecte, actualitzades, accessibles, i utilitzables.
Aquesta estratègia d'obertura de les dades públiques de la Generalitat de Catalunya establerta pel Govern vol avançar en els principals objectius de la Carta Internacional de Dades Obertes, que també es basen a facilitar dades obertes per defecte, actualitzades, accessibles i utilitzables.
Aquest conjunt de dades conté la informació gràfica de la delimitació de cada explotació agrícola, així com altres atributs de les explotacions com són l'organització jurídica, les denominacions de qualitat, els ajuts sol·licitats, l'edat i sexe del titular, l'adhesió a la venda de proximitat, entre altres.
També inclou les dades de localització, i la superfície total de l'explotació.
La publicació del Mapa d'explotacions agrícoles (DUN) de Catalunya a Dades Obertes inclou l'arxiu en format shaphile i geopakage per a facilitar-ne la geolocalització, i dos arxius auxiliars explicatius, un d'ells en format excel per les codificacions.
La publicació del Mapa d'explotacions agrícoles de Catalunya a Dades Obertes inclou l'arxiu en format shaphile i geopakage.
Aquest segon grup d'expedients aprovats ara, sumat a l'anterior, suposa un import total concedit de 5.210.127 euros d'ajut, i un volum d'inversió de gairebé 12 milions d'euros
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha resolt favorablement 213 projectes de mitigació, que se sumen als 162 més aprovats anteriorment.
En total, s'haurà ajudat a 375 explotacions agràries catalanes a fer inversions que mitiguin el canvi climàtic.
L'import total d'ajut atorgat ascendeix a 5.210.127,02 euros que representa un volum d'inversió de gairebé 12 milions d'euros.
Val a dir que aquest segon grup d'expedients aprovats ara suposa un import d'ajut de 2.713.352,85 euros, i una inversió de 6,5 milions d'euros.
Els beneficiaris de l'ajut són notificats de la seva resolució a l'e-tauler i reben un correu electrònic informant del detall del seu expedient.
L'ajut per a la mitigació del canvi climàtic en explotacions agràries, regulat per l'Ordre ARP/64/2019, que aprovava les bases reguladores dels ajuts associats al Contracte Global d'Explotació (CGE), s'emmarca en el Programa de Desenvolupament Rural PDR.cat2020.
Aquests ajuts tenen caràcter de cofinançats amb el Fons Europeu Agrícola de Desenvolupament Rural (FEADER).
Amb aquesta línia d'ajuts es pretén promoure l'eficiència dels recursos, i fomentar el pas a una economia baixa en carboni i capaç d'adaptar-se al canvi climàtic en el sector agrari.
Així, es dóna suport a inversions per a la mitigació del canvi climàtic amb l'objectiu d'aconseguir un ús més eficient de l'energia, i facilitant el subministrament i utilització de fonts d'energies renovables.
La majoria d'inversions auxiliades aquest primer tram de convocatòria 2019 són en l'àmbit de les energies renovables, i maquinària i equips innovadors que es localitzen principalment a Lleida, tant pel que fa al nombre d'expedients, com als imports invertits i subvencionats.
Enguany s'ha pogut auxiliar la totalitat de projectes que assoleixen els criteris de priorització mínims (25 punts), mitjançant una redistribució del pressupost entre ajuts a la competitivitat agrària d'aquesta mateixa convocatòria.
En l'àmbit territorial, els ajuts concedits es distribueixen de la següent manera:
L'objectiu dels ajuts de CGE és incentivar el desenvolupament de les funcions productives, econòmiques, mediambientals i socials de l'agricultura, amb la finalitat de fomentar la viabilitat de les explotacions agràries i assolir un desenvolupament rural sostenible.
L'aprovació d'aquestes sol·licituds referma la important aposta del Departament pel desenvolupament de les estratègies locals dels grups Leader
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha aprovat 241 sol·licituds d'ajuts destinats a l'aplicació del desenvolupament local participatiu Leader, en el marc de l'operació 19.2 del Programa de Desenvolupament Rural (PDR) de Catalunya 2014-2020, corresponents a l'any 2019.
L'objectiu principal d'aquests ajuts és fomentar la realització d'inversions que generin activitat econòmica en les zones rurals, la creació i/o manteniment de llocs de treball, principalment de dones i joves, i estan adreçats principalment a actuacions per a la millora dels processos de transformació i comercialització dels productes agraris, la creació i desenvolupament de microempreses i pimes, el foment d'activitats turístiques, i la conservació i millora del patrimoni rural.
Els ajuts destinats a aquesta convocatòria, per un import total de 7.666.666 euros, tenen caràcter de cofinançats pel Fons Europeu Agrícola de Desenvolupament Rural (FEADER), i aniran a càrrec d'una partida pressupostària del Departament, dotada amb un import màxim de 4.370.000 euros per al 2021, la qual cosa suposa el 57% del finançament d'aquests ajuts.
La resta, 3.296.666 euros, anirà a càrrec del fons FEADER, el que representa el 43% del finançament.
Els projectes s'han gestionat a través dels 11 Grups d'Acció Local Leader que el DARP va seleccionar per a aplicar el desenvolupament local participatiu Leader durant el període de programació 2014-2020.
Pel que fa a la tipologia de projectes que es subvencionaran, destaquen els 107 projectes del sector serveis i els 59 del sector turístic.
Amb els projectes d'inversió que es fomentaran amb els ajuts objecte d'aquesta cinquena convocatòria està previst generar una inversió de més de 29.000.000 € en els territoris rurals Leader de Catalunya, i la creació de més de 250 llocs de treball directes.
En referència als llocs de treball també cal destacar que els proveïdors que han d'executar la inversió generada són empreses ubicades a Catalunya, majoritàriament en l'àmbit rural, i, per tant, de manera indirecta també fomentaran la creació i consolidació de més Ilocs de treball durant l'execució dels projectes fomentats per l'ajut Leader.
La Comissió Europea ha posat en marxa una consulta pública al voltant de la seva nova iniciativa sobre una visió a llarg termini per a les zones rurals.
L'objectiu d'aquesta consulta és recollir opinions sobre les oportunitats i reptes actuals de les zones rurals, les seves principals aspiracions i les mesures necessàries per assolir-les.
La Comissió vol que la consulta sigui tan àmplia com sigui possible i convida a tots els interessats en el futur de les zones rurals i dels seus habitants a què comparteixin els seus punts de vista.
La Comissió s'ha compromès a desenvolupar una visió a llarg termini per a les zones rurals.
Per a això, cal saber com és la vida a les zones rurals d'Europa i allò que és clau per a la seva prosperitat.
Aquesta consulta pública contribuirà a aquest procés de tenir impressions i opinions dels europeus sobre diversos temes:
Fins al 27 de novembre de 2020 podran contribuir a aquesta consulta pública en línia tots els europeus interessats: consumidors, sector agroalimentari, pimes rurals, Estats membres, autoritats regionals i locals, agricultors, organitzacions de la societat civil, joves rurals, ONG, grups d'acció local, xarxes rurals i especialistes del món acadèmic.
El qüestionari inclou una sèrie de preguntes optatives sobre la política agrícola comuna i el desenvolupament territorial.
Es pot participar en la consulta emplenant el qüestionari en línia.
Els qüestionaris estan disponibles en algunes o totes les llengües oficials de la UE.
Pot enviar les seves respostes en qualsevol de les llengües oficials de la UE.
Desenvolupament rural: visió a llarg termini de les zones rurals
Tres experts en coworking realitzaran sessions formatives sobre projectes compartits, nous productes i serveis, i col·laboracions público-privades
El cicle de webinars representa un nou format, dinàmic i participatiu, on la primera part (sessió formativa) es podrà visualitzar al canal de YouTube de Cowocat_Rural a principis de setmana.
La segona part (sessió en directe de preguntes i respostes) es realitzarà tres dies després.
Entre una sessió i l'altra podreu enviar les preguntes als ponents.
El programa del cicle de webinars és el següent:
Del 21 i 24 de setembre: El coworking com a agència.
Del 28 de setembre i 1 d'octubre: Productes i serveis per diversificar el coworking i atraure nous públics: coliving
A càrrec de Jon Hormaetxe de Sun & Co (Jávea)
Del 12 i 15 d'octubre: Coworking i territori: sinergies i col·laboracions público-privades
Paral·lelament a aquest cicle de webinars, Ribera d'Ebre acollirà, els dies 5 i 6 d'octubre, una trobada interterritorial i transnacional de diferents Grups d'Acció Local (GAL) Leader que, com el CIS Ribera d'Ebre – Terra Alta, treballen en el desenvolupament econòmic de zones rurals d'arreu de l'Estat i de França.
Aquest cicle de webinars és una actuació més que s'afegeix a les moltes que desenvolupen els grups Leader en l'àmbit dels projectes de cooperació, amb el suport del Departament i d'ARCA, la xarxa de grups Leader de Catalunya, i que representen un important impuls al desenvolupament de les estratègies territorials de les zones rurals Leader.
COWOCAT RURAL és un projecte de cooperació Leader coordinat pel Consorci Intercomarcal d'Iniciatives Socioeconòmiques Ribera d'Ebre – Terra Alta (CIS), que té per objecte establir espais de coworking o treball col·laboratiu mitjançant les noves tecnologies i en un entorn rural.
Del 28 de setembre i 1 d'octubre.